Ericu950/Stoicheia-meter-silver huggingface dataset:
ἐπεὶ δὲ ταχὺ τοῦ Σύλλα τελευτήσαντος εἰς φῶς παρῄει τὰ μαντεύματα , καὶ Λέπιδος εἰσποιῶν ἑαυτὸν εἰς τὴν ἐκείνου δύναμιν οὐ κύκλῳ περιϊὼν οὐ δὲ μετὰ σχήματος , ἀλλὰ εὐθὺς ἐν τοῖς ὅπλοις ἦν , τὰ πάλαι νοσοῦντα καὶ διαφυγόντα τὸν Σύλλαν ὑπολείμματα τῶν στάσεων αὖθις ἀνακινῶν καὶ περιβαλλόμενος , ὁ δὲ συνάρχων αὐτοῦ Κάτλος , ᾧ τὸ καθαρὸν καὶ ὑγιαῖνον μάλιστα τῆς βουλῆς καὶ τοῦ δήμου προσεῖχεν , ἦν μὲν ἐν ἀξιώματι σωφροσύνης καὶ δικαιοσύνης μέγιστος τῶν τότε Ῥωμαίων , ἐδόκει δὲ πολιτικῆς ἡγεμονίας μᾶλλον ἢ στρατιωτικῆς οἰκεῖος εἶναι , τῶν πραγμάτων αὐτῶν ποθούντων τὸν Πομπήϊον οὐ διεμέλλησεν ὅπη τράπηται , προσθεὶς δὲ τοῖς ἀρίστοις ἑαυτὸν ἀπεδείχθη στρατεύματος ἡγεμὼν ἐπὶ τὸν Λέπιδον ἤδη πολλὰ τῆς Ἰταλίας κεκινηκότα καὶ τὴν ἐντὸς Ἄλπεων Γαλατίαν κατέχοντα διὰ Βρούτου στρατεύματι .
τῶν μὲν οὖν ἄλλων ἐκράτησε ῥᾳδίως ἐπελθὼν ὁ Πομπήϊος ·
ἐν δὲ Μουτίνῃ τῆς Γαλατίας ἀντεκάθητο τῷ Βρούτῳ συχνὸν χρόνον ἐν ᾧ Λέπιδος ἐπὶ τὴν Ῥώμην ῥυεὶς καὶ προσκαθήμενος ἔξωθεν ὑπατείαν ᾔτει δευτέραν , ὄχλῳ πολλῷ δεδιττόμένος τοὺς ἔνδον .
ἔλυσε δὲ τὸν φόβον ἐπιστολὴ παρὰ Πομπηΐου κομισθεῖσα κατωρθωκότος ἄνευ μάχης τὸν πόλεμον .
ὁ γὰρ Βροῦτος , εἴ τε παραδοὺς τὴν δύναμιν αὐτός , εἴ τε προδοθεὶς μεταβαλομένης ἐκείνης , ἐνεχείρισε τῷ Πομπηΐῳ τὸ σῶμα , καὶ λαβὼν ἱππεῖς προπομποὺς ἀπεχώρησεν εἰς πολίχνιόν τι τῶν περὶ τὸν Πάδον , ὅπου μεθ ἡμέραν μίαν , ἐπιπέμψαντος αὐτῷ τοῦ Πομπηΐου Γεμίνων , ἀνῃρέθη 0 ·
καὶ πολλὴν ἔσχεν ἀπὸ τούτου Πομπήϊος αἰτίαν .
γεγραφὼς γὰρ εὐθὺς ἐν ἀρχῇ τῆς μεταβολῆς πρὸς τὴν σύγκλητον ὡς ἑκὼν αὐτῷ πρόσθοιτο Βροῦτος , ἑτέρας αὖθις ἔπεμψεν ἐπιστολὰς ἀνῃρημένου τοῦ ἀνθρώπου κατηγορούσας .
τούτου Βροῦτος ἦν υἱὸς ὁ Καίσαρα σὺν Κασσίῳ κτείνας , ἀνὴρ ὁμοίως τῷ πατρὶ μή τε πολεμήσας μή τε ἀποθανών , ὡς ἐν τοῖς περὶ ἐκείνου γέγραπται .
λέπιδος μὲν οὖν εὐθὺς ἐκπεσὼν τῆς Ἰταλίας ἀπεπέρασεν εἰς Σαρδόνα ·
κ ἀκεῖ νοσήσας ἐτελεύτησε δι ἀθυμίαν , οὐ τῶν πραγμάτων , ὥς φασιν , ἀλλὰ γραμματίῳ περιπεσὼν ἐξ οὗ μοιχείαν τινὰ τῆς γυναικὸς ἐφώρασε .
λεπίδῳ δὲ οὐδὲν ὅμοιος στρατηγὸς Ἰβηρίαν κατέχων Σερτώριος ἐπῃωρεῖτο Ῥωμαίοις φοβερός , ὥσπερ ἐπ ἔσχατον νόσημα τῶν ἐμφυλίων πολέμων εἰς τοῦτον τὸν ἄνδρα συνερρυηκότων , πολλοὺς μὲν ἤδη τῶν ἐλαττόνων στρατηγῶν ἀνῃρηκότα , Μετέλλῳ δὲ Πίῳ τότε συμπεπλεγμένον , ἀνδρὶ λαμπρῷ μὲν καί πολεμικῷ , δοκοῦντι δὲ ἀργότερον ὑπὸ γήρως ἕπεσθαι τοῖς καιροῖς τοῦ πολέμου , καί ἀπολείπεσθαι τῶν πραγμάτων ἁρπαζομένων ὀξύτητι καί τάχει , τοῦ Σερτωρίου παραβόλως καί λῃστρικώτερον αὐτῷ προσφερομένου , καί ταράττοντος ἐνέδραις καί περιδρομαῖς ἄνδρα νομίμων ἀθλητὴν ἀγώνων καί δυνάμεως στασίμου καί βαρείας ἡγεμόνα .
πρὸς ταῦτα Πομπήϊος ἔχων τὴν στρατιὰν ὑφ ἑαυτῷ διεπράττετο Μετέλλῳ πεμφθῆναι βοηθός ·
καί Κάτλου κελεύοντος οὐ διέλυεν , ἀλλ ἐν τοῖς ὅπλοις ἦν περὶ τὴν πόλιν , ἀεί τινας ποιούμενος προφάσεις , ἕως ἔδωκαν αὐτῷ τὴν ἀρχὴν Λευκίου Φιλίππου γνώμην εἰπόντος .
ὅτε καί φασιν ἐν συγκλήτῳ πυθομένου τινὸς καί θαυμάζοντος εἰ Πομπήϊον ἀνθύπατον οἴεται δεῖν ἐκπεμφθῆναι Φίλιππος ·
οὐκ ἔγωγε , φάναι τὸν Φίλιππον , ἀλλ ἀνθ ὑπάτων , ὡς ἀμφοτέρους τοὺς τότε ὑπατεύοντας οὐδενὸς ἀξίους ὄντας 0 .
ἐπεὶ δὲ τῆς Ἰβηρίας ἁψάμενος ὁ Πομπήϊος , οἷα φιλεῖ πρὸς νέου δόξαν ἡγεμόνος , ἑτέρους ταῖς ἐλπίσιν ἐποίησε τοὺς ἀνθρώπους καί τὰ μὴ πάνυ βεβαίως τῷ Σερτωρίῳ συνεστῶτα τῶν ἐθνῶν ἐκινεῖτο καί μετεβάλλετο , λόγους ὑπερηφάνους ὁ Σερτώριος κατὰ τοῦ Πομπηΐου διέσπειρε , καί σκώπτων ἔλεγε νάρθηκος ἂν αὐτῷ δεῆσαι καί σκύτους ἐπὶ τὸν παῖδα τοῦτον , εἰ μὴ τὴν γραῦν ἐκείνην ἐφοβεῖτο , λέγων τὸν Μέτελλον .
ἔργῳ μέντοι φυλαττόμενος σφόδρα καί δεδοικὼς τὸν Πομπήϊον ἀσφαλέστερον ἐστρατήγει .
καί γὰρ ὁ Μέτελλος , ὅπερ οὐκ ἄν τις ᾠήθη , διετέθρυπτο τῷ βίῳ κομιδῆ πρὸς τὰς ἡδονὰς ἐνδεδωκώς , καί μεγάλη τις εἰς ὄγκον καί πολυτέλειαν ἐξαίφνης ἐγεγόνει μεταβολὴ περὶ αὐτόν , ὥστε τῷ Πομπηΐῳ καί τοῦτο θαυμαστὴν εὔνοιαν ἅμα δόξῃ φέρειν , ἐπιτείνοντι τὴν εὐτέλειαν τῆς διαίτης οὐ πολλῆς ἐπιτηδεύσεως δεομένην φύσει γὰρ ἦν σώφρων καί τεταγμένος ἐν ταῖς ἐπιθυμίαις .
τοῦ δὲ πολέμου πολλὰς ἰδέας ἔχοντος , ἠνίασε μάλιστα τὸν Πομπήϊον ἡ Λαύρωνος ἅλωσις ὑπὸ Σερτωρίου .
κυκλοῦσθαι γὰρ αὐτὸν οἰηθεὶς καί τι μεγαληγορήσας , αὐτὸς ἐξαίφνης ἀνεφάνη περιεχόμενος κύκλῳ ·
καί διὰ τοῦτο κινεῖσθαι δεδιὼς ἐπεῖδε καταπιμπραμένην τὴν πόλιν αὐτοῦ παρόντος .
ἑρέννιον δὲ καί Περπένναν , ἄνδρας ἡγεμονικοὺς τῶν πρὸς Σερτώριον καταπεφευγότων καὶ στρατηγούντων ἐκείνῳ , νικήσας περὶ Οὐαλεντίαν ὑπὲρ μυρίους ἀπέκτεινεν .
ἐπαρθεὶς δὲ τῇ πράξει καὶ μέγα φρονῶν ἐπ αὑτὸν ἔσπευδε Σερτώριον , ὡς μὴ μετάσχοι τῆς νίκης Μέτελλος .
περὶ δὲ Σούκρωνι ποταμῷ τῆς ἡμέρας ἤδη τελευτώσης συνέβαλον τὰς δυνάμεις , δεδιότες ἐπελθεῖν τὸν Μέτελλον , ὁ μὲν ὡς μόνος , ὁ δὲ ὡς μόνῳ διαγωνίσαιτο 0 1 .
τὸ μὲν οὖν τέλος ἀμφίδοξον ἔσχεν ὁ ἀγών ·
ἑκατέρου γὰρ θάτερον κέρας ἐνίκησε ·
τῶν δὲ στρατηγῶν πλέον ἠνέγκατο Σερτώριος ·
ἐτρέψατο γὰρ τὸ καθ αὑτὸν ἐκεῖνος ἀντιταχθείς .
πομπηΐῳ δὲ ἀνὴρ μέγας ἱππότῃ πεζὸς ἐφώρμησε ·
συμπεσόντων δ εἰς τὸ αὐτὸ καὶ γενομένων ἐν λαβαῖς ἀπέσκηψαν αἱ πληγαὶ τῶν ξιφῶν εἰς τὰς χεῖρας ἀμφοῖν , οὐχ ὁμοίως ·
ἐτρώθη μὲν γὰρ ὁ Πομπήϊος μόνον , ἐκείνου δὲ ἀπέκοψε τὴν χεῖρα .
πλειόνων δὲ συνδραμόντων ἐπ αὐτόν , ἤδη τῆς τροπῆς γεγενημένης , ἀνελπίστως διέφυγε , προέμενος τὸν ἵππον τοῖς πολεμίοις φάλαρα χρυσᾶ καὶ κόσμον ἄξιον πολλοῦ περικείμενον .
ταῦτα γὰρ διανεμόμενοι καὶ περὶ τούτων μαχόμενοι πρὸς ἀλλήλους ἀπελείφθησαν .
ἅμα δὲ ἡμέρᾳ παρετάξαντο μὲν ἀμφότεροι πάλιν ἐκβεβαιούμενοι τὸ νίκημα , Μετέλλου δὲ προσιόντος ἀνεχώρησεν ὁ Σερτώριος σκεδασθέντι τῷ στρατῷ .
τοιαῦται γὰρ ἦσαν αἱ διαλύσεις καὶ πάλιν συνδρομαὶ τῶν ἀνθρώπων ὥστε πολλάκις μόνον πλανᾶσθαι τὸν Σερτώριον , πολλάκις δὲ αὖθις ἐπιέναι μυριάσι πεντεκαίδεκα στρατιᾶς , ὥσπερ χειμάρρουν ἐξαίφνης πιμπλάμενον 0 .
ὁ δ οὖν Πομπήϊος , ἐπεὶ μετὰ τὴν μάχην ἀπήντα τῷ Μετέλλῳ καὶ πλησίον ἀλλήλων ἦσαν , ἐκέλευσεν ὑφεῖναι τὰς ῥάβδους , θεραπεύων ὡς πρ οὔχοντα τιμῇ τὸν Μέτελλον 0 .
ὁ δὲ καὶ τοῦτο διεκώλυσε καὶ τ ἆλλα χρηστὸς ἦν ἀνὴρ περὶ αὐτόν , οὐδὲν ὡς ὑπατικῷ καὶ πρεσβυτέρῳ νέμων ἑαυτῷ πλέον , ἀλλ ἢ τὸ σύνθημα κοινῇ στρατοπεδευόντων εἰς ἅπαντας ἐξεπέμπετο παρὰ Μετέλλου ·
τὰ πολλὰ δὲ χωρὶς ἐστρατοπεδεύοντο .
διέκοπτε γὰρ αὐτοὺς καὶ διΐστη ποικίλος ὢν ὁ πολέμιος καὶ δεινὸς ἐν βραχεῖ πολλαχοῦ περιφανῆναι καὶ μεταγαγεῖν ἀπ ἄλλων εἰς ἄλλους ἀγῶνας , τέλος δὲ περικόπτων μὲν ἀγοράς , ληϊζόμενος δὲ τὴν χώραν , ἐπικρατῶν δὲ τῆς θαλάσσης , ἐξέβαλεν ἀμφοτέρους τῆς ὑφ ἑαυτὸν Ἰβηρίας , ἀναγκασθέντας εἰς ἀλλοτρίας καταφυγεῖν ἐπαρχίας ἀπορίᾳ τῶν ἐπιτηδείων .
πομπήϊος δὲ τὰ πλεῖστα τῶν ἰδίων ἐξανηλωκὼς καὶ κατακεχρημένος εἰς τόν πόλεμον , ᾔτει χρήματα τὴν σύγκλητον , ὡς ἀφιξόμενος εἰς Ἰταλίαν μετὰ τῆς δυνάμεως εἰ μὴ πέμποιεν .
ὑπατεύων δὲ Λεύκολλος τότε καὶ Πομπηΐῳ μὲν ὢν διάφορος , μνώμενος δ ἑαυτῷ τόν Μιθριδατικὸν πόλεμον , ἔσπευσεν ἀποσταλῆναι τὰ χρήματα , φοβούμενος αἰτίαν Πομπηΐῳ παρασχεῖν δεομένῳ Σερτώριον ἀφεῖναι καὶ πρὸς Μιθριδάτην τραπέσθαι , λαμπρὸν μὲν εἰς δόξαν , εὐμεταχείριστον δὲ φαινόμενον ἀνταγωνιστήν .
ἐν τούτῳ δὲ θνήσκει Σερτώριος ὑπὸ τῶν φίλων δολοφονηθείς ·
ὧν Περπέννας ὁ κορυφαιότατος ἐπεχείρησεν ἐκείνῳ τὰ αὐτὰ ποιεῖν , ἀπὸ τῶν αὐτῶν μὲν ὁρμώμενος δυνάμεων καὶ παρασκευῶν , τόν δὲ χρώμενον αὐταῖς ὁμοίως οὐκ ἔχων λογισμόν .
εὐθὺς οὖν ὁ Πομπήϊος ἐπεξελθὼν καὶ ῥεμβόμενον ἐν τοῖς πράγμασι τόν Περπένναν καταμαθών , δέλεαρ αὐτῷ δέκα σπείρας ὑφῆκεν , εἰς τὸ πεδίον διασπαρῆναι κελεύσας .
τραπομένου δὲ πρὸς ταύτας ἐκείνου καὶ διώκοντος , ἄθρους ἐπιφανεὶς καὶ συνάψας μάχην ἐκράτησε πάντων , καὶ διεφθάρησαν οἱ πλεῖστοι τῶν ἡγεμόνων ἐν τῇ μάχῃ ·
τόν δὲ Περπένναν ἀχθέντα πρὸς αὐτὸν ἀπέκτεινεν , οὐκ ἀχάριστος οὐ δ ἀμνήμων γενόμενος τῶν περὶ Σικελίαν , ὡς ἐγκαλοῦσιν ἔνιοι , μεγάλῃ δὲ διανοίᾳ καὶ σωτηρίῳ τῶν ὅλων γνώμῃ χρησάμενος .
ὁ γὰρ Περπέννας τῶν Σερτωρίου γραμμάτων γεγονὼς κύριος ἐδείκνυεν ἐπιστολὰς τῶν ἐν Ῥώμῃ δυνατωτάτων ἀνδρῶν , οἳ τὰ παρόντα κινῆσαι βουλόμενοι πράγματα καὶ μεταστῆσαι τὴν πολιτείαν ἐκάλουν τόν Σερτώριον εἰς τὴν Ἰταλίαν .
φοβηθεὶς οὖν ὁ Πομπήϊος ταῦτα , μὴ μείζονας ἀναστήσῃ τῶν πεπαυμένων πολέμων , τόν τε Περπένναν ἀνεῖλε καὶ τὰς ἐπιστολὰς οὐ δ ἀναγνοὺς κατέκαυσεν .
ἐκ δὲ τούτου παραμείνας χρόνον ὅσον τὰς μεγίστας κατασβέσαι ταραχὰς καὶ τὰ φλεγμαίνοντα μάλιστα καταστῆσαι καὶ διαλῦσαι τῶν πραγμάτων , ἀπῆγεν εἰς Ἰταλίαν τὸν στρατόν , ἀκμάζοντι τῷ δουλικῷ πολέμῳ κατὰ τύχην φερόμενος .
διὸ καὶ Κράσσος ὁ στρατηγὸς ἤπειξε παραβόλως τὴν μάχην , καὶ κατευτύχησε , δισχιλίους τριακοσίους ἐπὶ μυρίοις κτείνας .
οὐ μὴν ἀλλὰ καὶ τούτῳ τὸν Πομπήϊον εἰσποιούσης ἁμῶς γέ πως τῷ κατορθώματι τῆς τύχης , πεντακισχίλιοι φεύγοντες ἐκ τῆς μάχης ἐνέπεσον εἰς αὐτόν , οὓς ἅπαντας διαφθείρας , ἔγραψε πρὸς τὴν σύγκλητον ὑποφθάσας ὡς Κράσσος μὲν ἐκ παρατάξεως νενίκηκε τοὺς μονομάχους , αὐτὸς δὲ τὸν πόλεμον ἐκ ῥιζῶν παντάπασιν ἀνῄρηκε .
καὶ ταῦτα βουλομένοις ἦν δι εὔνοιαν ἀκροᾶσθαι καὶ λέγειν τοῖς Ῥωμαίοις .
ἰβηρίαν δὲ καὶ Σερτώριον οὐ δὲ παίζων ἄν τις εἶπεν ἑτέρου καὶ μὴ Πομπηΐου τὸ πᾶν ἔργον εἶναι .
ἐν τοσαύτῃ δὲ τιμῇ καὶ προσδοκίᾳ τοῦ ἀνδρὸς ὅμως ἐνῆν καὶ ὑποψία τις καὶ δέος , ὡς οὐ προησομένου τὸ στράτευμα , βαδιουμένου δὲ δι ὅπλων καὶ μοναρχίας ἄντικρυς ἐπὶ τὴν Σύλλα πολιτείαν .
ὅθεν οὐκ ἐλάττονες ἦσαν τῶν δι εὔνοιαν τρεχόντων καὶ φιλοφρονουμένων καθ ὁδὸν οἱ φόβῳ ταῦτα ποιοῦντες .
ἐπεὶ δὲ καὶ ταύτην ἀνεῖλε τὴν ὑπόνοιαν ὁ Πομπήϊος προειπὼν ἀφήσειν τὸ στράτευμα μετὰ τὸν θρίαμβον , ἓν αἰτιᾶσθαι τοῖς βασκαίνουσι περιῆν ὑπόλοιπον , ὅτι τῷ δήμῳ προσνέμει μᾶλλον ἑαυτὸν ἢ τῇ βουλῇ , καὶ τὸ τῆς δημαρχίας ἀξίωμα , Σύλλα καταβαλόντος , ἔγνωκεν ἀνιστάναι καὶ χαρίζεσθαι τοῖς πολλοῖς , ὅπερ ἦν ἀληθές 0 .
οὐ γὰρ ἔστιν οὗτινος ἐμμανέστερον ὁ Ῥωμαίων ἠράσθη δῆμος καὶ μᾶλλον ἐπόθησεν ἢ τὴν ἀρχὴν αὖθις ἐπιδεῖν ἐκείνην , ὥστε καὶ Πομπήϊον εὐτύχημα ποιεῖσθαι μέγα τὸν τοῦ πολιτεύματος καιρόν , ὡς οὐκ ἂν εὑρόντα χάριν ἄλλην ᾗ τὴν εὔνοιαν ἀμείψεται τῶν πολιτῶν , εἰ ταύτην ἕτερος προέλαβε 0 .
ψηφισθέντος οὖν αὐτῷ δευτέρου θριάμβου καὶ ὑπατείας οὐ διὰ ταῦτα θαυμαστὸς ἐδόκει καὶ μέγας , ἀλλ ἐκεῖνο τεκμήριον ἐποιοῦντο τῆς λαμπρότητος , ὅτι Κράσσος , ἀνὴρ τῶν τότε πολιτευομένων πλουσιωτατος καὶ δεινότατος εἰπεῖν καὶ μέγιστος , αὐτόν τε Πομπήϊον ὑπερφρονῶν καὶ τούς ἄλλους ἅπαντας , οὐκ ἐθάρρησεν ὑπατείαν μετιέναι πρότερον ἢ Πομπηΐου δεηθῆναι .
καὶ μέντοι Πομπήϊος ἠγάπησε , πάλαι δεόμενος χρείας τινὸς ὑπάρξαι καὶ φιλανθρωπίας πρὸς αὐτόν ·
ὥστε καὶ δεξιοῦσθαι προθύμως καὶ παρακαλεῖν τὸν δῆμον , ἐπαγγελλόμενος χάριν ἕξειν οὐκ ἐλάττονα τοῦ συνάρχοντος ἢ τῆς ἀρχῆς 0 .
οὐ μὴν ἀλλ ἀποδειχθέντες ὕπατοι διεφέροντο πάντα καὶ προσέκρουον ἀλλήλοις ·
καὶ ἐν μὲν τῇ βουλῇ μᾶλλον ἴσχυεν ὁ Κράσσος , ἐν δὲ τῷ δήμῳ μέγα τὸ Πομπηΐου κράτος ἦν .
καὶ γὰρ ἀπέδωκε τὴν δημαρχίαν αὐτῷ , καὶ τὰς δίκας περιεῖδεν αὖθις εἰς τοὺς ἱππέας νόμῳ μεταφερομένας .
ἥδιστον δὲ θέαμα τῷ δήμῳ παρέσχεν αὐτὸς ἑαυτὸν τὴν στρατείαν παραιτούμενος .
ἔθος γάρ ἐστι Ῥωμαίων τοῖς ἱππεῦσιν , ὅταν στρατεύσωνται τὸν νόμιμον χρόνον , ἄγειν εἰς ἀγορὰν τὸν ἵππον ἐπὶ τούς δύο ἄνδρας οὓς τιμητὰς καλοῦσι , καὶ καταριθμησαμένους τῶν στρατηγῶν καὶ αὐτοκρατόρων ἕκαστον ὑφ οἷς ἐστρατεύσαντο , καὶ δόντας εὐθύνας τῆς στρατείας ἀφίεσθαι .
νέμεται δὲ καὶ τιμὴ καὶ ἀτιμία προσήκουσα τοῖς βίοις ἑκάστων .
τότε δὴ προεκάθηντο μὲν οἱ τιμηταὶ Γέλλιος καὶ Λέντλος ἐν κόσμῳ , καὶ πάροδος ἦν τῶν ἱππέων ἐξεταζομένων , ὤφθη δὲ Πομπήϊος ἄνωθεν ἐπ ἀγορὰν κατερχόμενος , τὰ μὲν ἄλλα παράσημα τῆς ἀρχῆς ἔχων , αὐτὸς δὲ διὰ χειρὸς ἄγων τὸν ἵππον .
ὡς δ ἐγγὺς ἦν καὶ καταφανὴς ἐγεγόνει , κελεύσας διασχεῖν τοὺς ῥαβδοφόρους τῷ βήματι προσήγαγε τὸν ἵππον .
ἦν δὲ τῷ δήμῳ θαῦμα καὶ σιωπὴ πᾶσα , τούς τε ἄρχοντας αἰδὼς ἅμα καὶ χαρὰ πρὸς τὴν ὄψιν ἔσχεν .
εἶτα ὁ μὲν πρεσβύτερος ἠρώτησε ·
πυνθάνομαί σου , ὦ Πομπήϊε Μάγνε , εἰ πάσας ἐστράτευσαι τὰς κατὰ νόμον στρατείας ;
πομπήϊος δὲ μεγάλῃ φωνῇ , πάσας , εἶπεν , ἐστράτευμαι , καὶ πάσας ὑπ ἐμαυτῷ αὐτοκράτορι .
τοῦτο ἀκούσας ὁ δῆμος ἐξέκραγε , καὶ κατασχεῖν οὐκέτι τὴν βοὴν ὑπὸ χαρᾶς ἦν , ἀλλ ἀναστάντες οἱ τιμηταὶ προέπεμπον αὐτόν οἴκαδε , χαριζόμενοι τοῖς πολίταις ἑπομένοις καὶ κροτοῦσιν .
ἤδη δὲ τῆς ἀρχῆς περαινομένης τῷ Πομπηΐῳ , τῆς δὲ πρὸς Κράσσον αὐξομένης διαφορᾶς , Γάϊός τις Αὐρήλιος , ἀξίωμα μὲν ἱππικὸν ἔχων , βίῳ δὲ ἀπράγμονι κεχρημένος , ἐκκλησίας οὔσης ἀναβὰς ἐπὶ τὸ βῆμα καὶ προσελθὼν ἔφη κατὰ τοὺς ὕπνους αὐτῷ τὸν Δία φανῆναι , κελεύοντα τοῖς ὑπάτοις φράσαι μὴ πρότερον ἀποθέσθαι τὴν ἀρχὴν ἢ φίλους ἀλλήλοις γενέσθαι .
ῥηθέντων δὲ τούτων ὁ μὲν Πομπήϊος ἡσυχίαν ἦγεν ἑστώς , ὁ δὲ Κράσσος ἀρξάμενος δεξιοῦσθαι καὶ προσαγορεύειν αὐτόν , οὐδέν , εἶπεν , οἶμαι ποιεῖν ἀγεννὲς οὐ δὲ ταπεινόν , ὦ πολῖται , Πομπηΐῳ πρότερος ἐνδιδούς , ὃν ὑμεῖς μήπω μὲν γενειῶντα Μέγαν ἠξιώσατε καλεῖν , μήπω δὲ μετέχοντι βουλῆς ἐψηφίσασθε δύο θριάμβους .
ἐκ τούτου διαλλαγέντες ἀπέθεντο τὴν ἀρχήν ·
καὶ Κράσσος μὲν ὅνπερ ἐξ ἀρχῆς εἵλετο τρόπον τοῦ βίου διεφύλαττε , Πομπήϊος δὲ τάς τε πολλὰς ἀνεδύετο συνηγορίας καὶ τὴν ἀγορὰν κατὰ μικρὸν ἀπέλειπε καὶ προῄει σπανίως εἰς τὸ δημόσιον , ἀεὶ δὲ μετὰ πλήθους , οὐ γὰρ ἦν ἔτι ῥᾴδιον ὄχλου χωρὶς ἐντυχεῖν οὐ δ ἰδεῖν αὐτόν , ἀλλ ἥδιστος ὁμοῦ πολλοῖς καὶ ἀθρόοις ἐφαίνετο , σεμνότητα περιβαλλόμενος ἐκ τούτου τῇ ὄψει καὶ ὄγκον , ταῖς δὲ τῶν πολλῶν ἐντεύξεσι καὶ συνηθείαις ἄθικτον οἰόμενος δεῖν τὸ ἀξίωμα διατηρεῖν .
ὁ γὰρ ἐν ἱματίῳ βίος ἐπισφαλής ἐστι πρὸς ἀδοξίαν τοῖς ἐκ τῶν ὅπλων μεγάλοις καὶ πρὸς ἰσότητα δημοτικὴν ἀσυμμέτροις ·
αὐτοὶ μὲν γὰρ καὶ ἐνταῦθα πρωτεύειν , ὡς ἐκεῖ , δικαιοῦσι , τοῖς δὲ ἐκεῖ φερομένοις ἔλαττον ἐνταῦθα γοῦν μὴ πλέον ἔχειν οὐκ ἀνεκτόν ἐστι 0 .
διὸ τὸν ἐν στρατοπέδοις καὶ θριάμβοις λαμπρόν , ὅταν ἐν ἀγορᾷ λάβωσιν , ὑπὸ χεῖρα ποιοῦνται καὶ καταβάλλουσι , τῷ δὲ ἀπολεγομένῳ καὶ ὑποχωροῦντι τὴν ἐκεῖ τιμὴν καὶ δύναμιν ἀνεπίφθονον φυλάττουσιν .
ἐδήλωσε δὲ αὐτὰ τὰ πράγματα μετ ὀλίγον χρόνον .
ἡ γὰρ πειρατικὴ δύναμις ὡρμήθη μὲν ἐκ Κιλικίας τὸ πρῶτον , ἀρχὴν παράβολον λαβοῦσα καὶ λανθάνουσαν , φρόνημα δὲ καὶ τόλμαν ἔσχεν ἐν τῷ Μιθριδατικῷ πολέμῳ , χρήσασα ταῖς βασιλικαῖς ὑπηρεσίαις ἑαυτήν .
εἶτα Ῥωμαίων ἐν τοῖς ἐμφυλίοις πολέμοις περὶ θύρας τῆς Ῥώμης συμπεσόντων , ἔρημος οὖσα φρουρᾶς ἡ θάλασσα κατὰ μικρὸν αὐτοὺς ἐφείλκετο καὶ προῆγεν , οὐκέτι τοῖς πλέουσι μόνον ἐπιτιθεμένους , ἀλλὰ καὶ νήσους καὶ πόλεις παραλίους ἐκκόπτοντας .
ἤδη δὲ καὶ χρήμασι δυνατοὶ καὶ γένεσι λαμπροὶ καὶ τὸ φρονεῖν ἀξιούμενοι διαφέρειν ἄνδρες ἐνέβαινον εἰς τὰ λῃστρικὰ καὶ μετεῖχον , ὡς καὶ δόξαν τινὰ καὶ φιλοτιμίαν τοῦ ἔργου φέροντος .
ἦν δὲ καὶ ναύσταθμα πολλαχόθι πειρατικὰ καὶ φρυκτώρια τετειχισμένα , καὶ στόλοι προσέπιπτον οὐ πληρωμάτων μόνον εὐανδρίαις οὐ δὲ τέχναις κυβερνητῶν οὐ δὲ τάχεσι νεῶν καὶ κουφότησιν ἐξησκημένοι πρὸς τὸ οἰκεῖον ἔργον , ἀλλὰ τοῦ φοβεροῦ μᾶλλον αὐτῶν τὸ ἐπίφθονον ἐλύπει καὶ ὑπερήφανον , στυλίσι χρυσαῖς καὶ παραπετάσμασιν ἁλουργοῖς καὶ πλάταις ἐπαργύροις , ὥσπερ ἐντρυφώντων τῷ κακουργεῖν καὶ καλλωπιζομένων .
αὐλοὶ δὲ καὶ ψαλμοὶ καὶ μέθαι παρὰ πᾶσαν ἀκτὴν καὶ σωμάτων ἡγεμονικῶν ἁρπαγαὶ καὶ πόλεων αἰχμαλώτων ἀπολυτρώσεις ὄνειδος ἦσαν τῆς Ῥωμαίων ἡγεμονίας , ἐγένοντο δ οὖν αἱ μὲν λῃστρίδες νῆες ὑπὲρ χιλίας , αἱ δὲ ἁλοῦσαι πόλεις ὑπ αὐτῶν τετρακόσιαι 0 .
τῶν δὲ ἀσύλων καὶ ἀβάτων πρότερον ἱερῶν ἐξέκοψαν ἐπιόντες τὸ Κλάριον , τὸ Διδυμαῖον , τὸ Σαμοθρᾴκιον , τὸν ἐν Ἑρμιόνῃ τῆς Χθονίας νεὼν καὶ τὸν ἐν Ἐπιδαύρῳ τοῦ Ἀσκληπιοῦ καὶ τὸν Ἰσθμοῖ καὶ Ταινάρῳ καὶ Καλαυρίᾳ τὸν Ποσειδῶνος , τοῦ δὲ Ἀπόλλωνος τὸν ἐν Ἀκτίῳ καὶ Λευκάδι , τῆς δὲ Ἥρας τὸν ἐν Σάμῳ , τὸν ἐν Ἄργει , τὸν ἐπὶ Λακινίῳ 0 1 2 .
ξένας δὲ θυσίας ἔθυον αὐτοὶ τὰς ἐν Ὀλύμπῳ , καὶ τελετάς τινας ἀπορρήτους ἐτέλουν , ὧν ἡ τοῦ Μίθρου καὶ μέχρι δεῦρο διασώζεται καταδειχθεῖσα πρῶτον ὑπ ἐκείνων .
πλεῖστα δὲ Ῥωμαίοις ἐνυβρίσαντες , ἔτι καὶ τὰς ὁδοὺς αὐτῶν ἀναβαίνοντες ἀπὸ θαλάσσης ἐληΐζοντο καὶ τὰς ἐγγὺς ἐπαύλεις ἐξέκοπτον .
ἥρπασαν δέ ποτε καὶ στρατηγοὺς δύο Σεξτίλιον καὶ Βελλῖνον ἐν ταῖς περιπορφύροις , καὶ τούς ὑπηρέτας ἅμα καὶ ῥαβδοφόρους ᾤχοντο σὺν αὐτοῖς ἐκείνοις ἔχοντες .
ἥλω δὲ καὶ θυγάτηρ Ἀντωνίου , θριαμβικοῦ ἀνδρός , εἰς ἀγρὸν βαδίζουσα , καὶ πολλῶν χρημάτων ἀπελυτρώθη .
ἐκεῖνο δὲ ἦν ὑβριστικώτατον .
ὁπότε γάρ τις ἑαλωκὼς ἀναβοήσειε Ῥωμαῖος εἶναι καὶ τ οὔνομα φράσειεν , ἐκπεπλῆχθαι προσποιούμενοι καὶ δεδιέναι τούς τε μηροὺς ἐπαίοντο καὶ προσέπιπτον αὐτῷ , συγγνώμην ἔχειν ἀντιβολοῦντες ·
ὁ δὲ ἐπείθετο ταπεινοὺς ὁρῶν καὶ δεομένους , ἐκ τούτου δὲ οἱ μὲν ὑπέδουν τοῖς καλκίοις αὐτόν , οἱ δὲ τήβεννον περιέβαλλον , ὡς δὴ μὴ πάλιν ἀγνοηθείη .
πολὺν δὲ χρόνον οὕτω κατειρωνευσάμενοι καὶ ἀπολαύσαντες τοῦ ἀνθρώπου , τέλος ἐν μέσῳ πελάγει κλίμακα προσβαλόντες ἐκέλευον ἐκβαίνειν καὶ ἀπιέναι χαίροντα , τὸν δὲ μὴ βουλόμενον ὠθοῦντες αὐτοὶ κατέδυον .
ἐπενείματο δὲ ἡ δύναμις αὕτη πᾶσαν ὁμοῦ τι τὴν καθ ἡμᾶς θάλασσαν , ὥστε ἄπλουν καὶ ἄβατον ἐμπορίᾳ πάσῃ γενέσθαι , τοῦτο δὴ μάλιστα Ῥωμαίους ἐπέστρεψε , θλιβομένους τῇ ἀγορᾷ καὶ σπάνιν μεγάλην προσδοκῶντας , ἐκπέμψαι Πομπήϊον ἀφαιρησόμενον τῶν πειρατῶν τὴν θάλασσαν .
ἔγραψε δὲ Γαβίνιος , εἷς τῶν Πομπηΐου συνήθων , νόμον οὐ ναυαρχίαν , ἄντικρυς δὲ μοναρχίαν αὐτῷ διδόντα καὶ δύναμιν ἐπὶ πάντας ἀνθρώπους ἀνυπεύθυνον .
ἐδίδου γὰρ ἄρχειν ὁ νόμος αὐτῷ τῆς ἐντὸς Ἡρακλείων στηλῶν θαλάσσης , ἠπείρου δὲ πάσης ἐπὶ σταδίους τετρακοσίους ἀπὸ θαλάσσης , τοῦτο δὲ οὐ πάνυ πολλὰ χωρία τῆς ὑπὸ Ῥωμαίων οἰκουμένης τὸ μέτρον ἐξέφυγεν , ἀλλὰ τὰ μέγιστα τῶν ἐθνῶν καὶ τῶν βασιλέων οἱ δυνατώτατοι περιελαμβάνοντο .
πρὸς δὲ τούτοις ἑλέσθαι πεντεκαίδεκα πρεσβευτὰς αὐτὸν ἐκ βουλῆς ἐπὶ τὰς κατὰ μέρος ἡγεμονίας , χρήματα δὲ λαμβάνειν ἐκ τῶν ταμιείων καὶ παρὰ τῶν τελωνῶν ὅσα βούλοιτο καὶ ναῦς διακοσίας , κύριον ὄντα πλήθους καὶ καταλόγου στρατιᾶς καὶ πληρωμάτων ἐρετικῶν .
ἀναγνωσθέντων δὲ τούτων ὁ μὲν δῆμος ὑπερφυῶς ἐδέξατο , τῆς δὲ συγκλήτου τοῖς μεγίστοις καὶ δυνατωτάτοις ἔδοξε μεῖζον μὲν φθόνου , φόβου δὲ ἄξιον εἶναι τὸ τῆς ἐξουσίας ἀπερίληπτον καὶ ἀόριστον .
ὅθεν ἐνίσταντο τῷ νόμῳ , πλὴν Καίσαρος οὗτος δὲ συνηγόρει τῷ νόμῳ , Πομπηΐου μὲν ἐλάχιστα φροντίζων , ὑποδυόμενος δὲ τὸν δῆμον ἐξ ἀρχῆς ἑαυτῷ καὶ κτώμενος , οἱ δὲ ἄλλοι τοῦ Πομπηΐου σφοδρῶς καθήπτοντο .
καὶ τῶν μὲν ὑπάτων ἅτερος , εἰπὼν πρὸς αὐτὸν ὅτι Ῥωμύλον ζηλῶν οὐ φεύξεται τ αὐτὸν ἐκείνῳ τέλος , ἐκινδύνευσεν ὑπὸ τοῦ πλήθους διαφθαρῆναι ·
κάτλου δὲ κατὰ τοῦ νόμου προσελθόντος , πολλὴν μὲν αἰδούμενος ὁ δῆμος ἡσυχίαν παρεῖχεν , ἐπεὶ δὲ πολλὰ μετὰ τιμῆς ἀνεπιφθόνως ὑπὲρ τοῦ Πομπηΐου διελθὼν συνεβούλευε φείδεσθαι καὶ μὴ προβάλλειν τοιοῦτον ἄνδρα κινδύνοις ἐπαλλήλοις καὶ πολέμοις , ἢ τίνα εἶπεν , ἕξετε ἄλλον , ἂν ἀπολέσητε τοῦτον ;
ἐκ μιᾶς γνώμης ὑπεφώνησαν ἅπαντες , σὲ αὐτόν .
ὁ μὲν οὖν Κάτλος , ὡς οὐκ ἔπειθεν , ἀπέστη ·
ῥωσκίου δὲ προσελθόντος οὐδεὶς ἤκουσεν ·
ὁ δὲ τοῖς δακτύλοις διεσήμαινε μὴ μόνον , ἀλλὰ δεύτερον αἱρεῖσθαι Πομπήϊον .
ἐπὶ τούτῳ λέγεται δυσχεράναντα τὸν δῆμον τηλικοῦτον ἀνακραγεῖν ὥστε ὑπερπετόμενον κόρακα τῆς ἀγορᾶς τυφωθῆναι καὶ καταπεσεῖν εἰς τὸν ὄχλον .
ὅθεν οὐ δοκεῖ ῥήξει τοῦ ἀέρος καὶ διασπασμῷ κενὸν πολὺ λαμβάνοντος ἐνολισθαίνειν τὰ πίπτοντα τῶν ὀρνέων , ἀλλὰ τυπτόμενα τῇ πληγῇ τῆς φωνῆς , ὅταν ἐν τῷ ἀέρι σάλον καὶ κῦμα ποιήσῃ πολλὴ καὶ ἰσχυρὰ φερομένη .
τότε μὲν οὖν διελύθησαν ᾗ δὲ ἡμέρᾳ τὴν ψῆφον ἐποίσειν ἔμελλον , ὑπεξῆλθεν ὁ Πομπήϊος εἰς ἀγρόν .
ἀκούσας δὲ κεκυρῶσθαι τὸν νόμον εἰσῆλθε νύκτωρ εἰς τὴν πόλιν , ὡς ἐπιφθόνου τῆς πρὸς αὐτὸν ἀπαντήσεως καὶ συνδρομῆς ἐσομένης .
ἅμα δὲ ἡμέρᾳ προελθὼν ἔθυσε ·
καὶ γενομένης ἐκκλησίας αὐτῷ , διεπράξατο προσλαβεῖν ἕτερα πολλὰ τοῖς ἐψηφισμένοις ἤδη , μικροῦ διπλασιάσας τὴν παρασκευήν .
πεντακόσιαι μὲν γὰρ αὑτῷ νῆες ἐπληρώθησαν , ὁπλιτῶν δὲ μυριάδες δώδεκα καὶ πεντακισχίλιοι ἱππεῖς ἠθροίσθησαν .
ἡγεμονικοὶ δὲ καὶ στρατηγικοὶ κατελέγησαν ἀπὸ βουλῆς ἄνδρες εἰκοσιτέσσαρες ὑπ αὐτοῦ , δύο δὲ ταμίαι παρῆσαν .
αἱ δὲ τιμαὶ τῶν ὠνίων εὐθὺς πεσοῦσαι λόγον ἡδομένῳ τῷ δήμῳ παρεῖχον , ὡς αὐτὸ τ οὔνομα τὸν Πομπηΐου λέλυκε τὸν πόλεμον .
οὐ μὴν ἀλλὰ διελὼν τὰ πελάγη καὶ τὸ διάστημα τῆς ἐντὸς θαλάσσης εἰς μέρη τρισκαίδεκα , καὶ νεῶν ἀριθμὸν ἐφ ἑκάστῳ καὶ ἄρχοντα τάξας , ἅμα πανταχοῦ τῇ δυνάμει σκεδασθείσῃ τὰ μὲν ἐμπίπτοντα τῶν πειρατικῶν ἀθρόα περιλαμβάνων εὐθὺς ἐξεθηρᾶτο καὶ κατῆγεν οἱ δὲ φθάσαντες διαλυθῆναι καὶ διεκπεσόντες ὥσπερ εἰς σμῆνος ἐδύοντο πανταχόθεν καταφερόμενοι τὴν Κιλικίαν , ἐφ οὓς αὐτὸς ἐστέλλετο ναῦς ἔχων ἑξήκοντα τὰς ἀρίστας 0 .
οὐ μὴν πρότερον ἐπ ἐκείνους ἐξέπλευσεν ἢ παντάπασι καθῆραι τῶν αὐτόθι λῃστηρίων τὸ Τυρρηνικὸν πέλαγος , τὸ Λιβυκόν , τὸ περὶ Σαρδόνα καὶ Κύρνον καὶ Σικελίαν , ἡμέραις τεσσαράκοντα ταῖς πάσαις , αὑτῷ τε χρώμενος ἀτρύτῳ καὶ τοῖς στρατηγοῖς προθύμοις .
ἐν δὲ Ῥώμῃ τοῦ ὑπάτου Πείσωνος ὀργῇ καὶ φθόνῳ λυμαινομένου τὴν παρασκευὴν καὶ διαλύοντος τὰ πληρώματα , τὸ μὲν ναυτικὸν εἰς Βρεντέσιον περιέπεμψεν , αὐτὸς δὲ διὰ Τυρρηνίας εἰς Ῥώμην ἀνέβαινεν .
αἰσθόμενοι δὲ πάντες ἐξεχύθησαν εἰς τὴν ὁδόν , ὥσπερ οὐ πρὸ ἡμερῶν ὀλίγων ἐκπέμψαντες αὐτόν 0 .
ἐποίει δὲ τὴν χαρὰν τὸ παρ ἐλπίδα τῆς μεταβολῆς τάχος , ὑπερβάλλουσαν ἀφθονίαν τῆς ἀγορᾶς ἐχούσης .
ὅθεν ὁ Πείσων ἐκινδύνευσε τὴν ὑπατείαν ἀφαιρεθῆναι , Γαβινίου νόμον ἔχοντος ἤδη συγγεγραμμένον .
ἀλλὰ καὶ τοῦτο διεκώλυσεν ὁ Πομπήϊος , καὶ τ ἆλλα χρηματίσας ἐπιεικῶς καὶ διαπραξάμενος ὧν ἐδεῖτο , καταβὰς εἰς Βρεντέσιον ἐξέπλευσεν .
ἐπειγόμενος δὲ τῷ καιρῷ καὶ παραπλέων τὰς πόλεις ὑπὸ σπουδῆς , ὅμως οὐ παρῆλθε τὰς Ἀθήνας , ἀναβὰς δὲ καὶ θύσας τοῖς θεοῖς καὶ προσαγορεύσας τὸν δῆμον εὐθὺς ἀπιὼν ἀνεγίνωσκεν εἰς αὐτὸν ἐπιγεγραμμένα μονόστιχα , τὸ μὲν ἐντὸς τῆς πύλης ·
ἐφ ὅσον ὢν ἄνθρωπος οἶδας , ἐπὶ τοσοῦτον εἶ θεός ·
τὸ δ ἐκτός 0 ·
προσεδοκῶμεν , προσεκυνοῦμεν , εἴδομεν , προπέμπομεν .
ἐπεὶ δὲ τῶν συνεστώτων ἔτι καὶ πλανωμένων ἔξω πειρατηρίων ἐνίοις δεηθεῖσιν ἐπιεικῶς ἐχρήσατο καὶ παραλαβὼν τὰ πλοῖα καὶ τὰ σώματα κακὸν οὐδὲν ἐποίησεν , ἐπ ἐλπίδος χρηστῆς οἱ λοιποὶ γενόμενοι τοὺς μὲν ἄλλους διέφευγον ἡγεμόνας , Πομπηΐῳ δὲ φέροντες ἑαυτοὺς μετὰ τέκνων καὶ γυναικῶν ἐνεχείριζον .
ὁ δὲ πάντων ἐφείδετο , καὶ μάλιστα διὰ τούτων τοὺς ἔτι λανθάνοντας ἐξιχνεύων καὶ λαμβάνων ἐκόλαζεν ὡς αὐτοὺς ἑαυτοῖς ἀνήκεστα συνειδότας .
οἱ δὲ πλεῖστοι καὶ δυνατώτατοι γενεὰς μὲν αὑτῶν καὶ χρήματα καὶ τὸν ἄχρηστον ὄχλον ἐν φρουρίοις καὶ πολίσμασι καρτεροῖς περὶ τὸν Ταῦρον εἶχον ἀποκείμενα , τὰς δὲ ναῦς πληρώσαντες αὐτοὶ περὶ τὸ Κορακήσιον τῆς Κιλικίας ἐπιπλέοντα τὸν Πομπήϊον ἐδέξαντο ·
καὶ μάχης γενομένης νικηθέντες ἐπολιορκοῦντο .
τέλος δὲ πέμψαντες ἱκετηρίας παρέδωκαν ἑαυτοὺς καὶ πόλεις καὶ νήσους ὧν ἐπεκράτουν ἐντειχισάμενοι , χαλεπὰς βιασθῆναι καὶ δυσπροσπελάστους .
κατελύθη μὲν οὖν ὁ πόλεμος καὶ τὰ πανταχοῦ λῃστήρια τῆς θαλάσσης ἐξέπεσεν οὐκ ἐν πλείονι χρόνῳ τριῶν μηνῶν , ναῦς δὲ πολλὰς μὲν ἄλλας , ἐνενήκοντα δὲ χαλκεμβόλους παρέλαβεν .
αὐτοὺς δὲ δισμυρίων πλείονας γενομένους ἀνελεῖν μὲν οὐ δὲ ἐβουλεύσατο , μεθεῖναι δὲ καὶ περιϊδεῖν σκεδασθέντας ἢ συστάντας αὖθις , ἀπόρους καὶ πολεμικοὺς καὶ πολλοὺς ὄντας , οὐκ ᾤετο καλῶς ἔχειν .
ἐννοήσας οὖν ὅτι φύσει μὲν ἄνθρωπος οὔ τε γέγονεν οὔ τ ἔστιν ἀνήμερον ζῷον οὐ δ ἄμικτον , ἀλλ ἐξίσταται τῇ κακίᾳ παρὰ φύσιν χρώμενος , ἔθεσι δὲ καὶ τόπων καὶ βίων μεταβολαῖς ἐξημεροῦται , καὶ θηρία δὲ διαίτης κοινωνοῦντα πρᾳοτέρας ἐκδύεται τὸ ἄγριον καὶ χαλεπόν , ἔγνω τοὺς ἄνδρας εἰς γῆν μεταφέρειν ἐκ τῆς θαλάσσης καὶ βίου γεύειν ἐπιεικοῦς , συνεθισθέντας ἐν πόλεσιν οἰκεῖν καὶ γεωργεῖν .
ἐνίους μὲν οὖν αἱ μικραὶ καὶ ὑπέρημοι τῶν Κιλίκων πόλεις ἐδέξαντο καὶ κατέμιξαν ἑαυταῖς χώραν προσλαβοῦσαι , τὴν δὲ Σολίων ἠρημωμένην ἔναγχος ὑπὸ Τιγράνου τοῦ Ἀρμενίων βασιλέως ἀναλαβὼν ἵδρυσε πολλοὺς ἐν αὐτῇ .
τοῖς δὲ πολλοῖς οἰκητήριον ἔδωκε Δύμην τὴν Ἀχαΐδα , χηρεύουσαν ἀνδρῶν τότε , γῆν δὲ πολλὴν καὶ ἀγαθὴν ἔχουσαν .
ταῦτα μὲν οὖν οἱ βασκαίνοντες ἔψεγον ·
τοῖς δὲ περὶ Κρήτην πραχθεῖσι πρὸς Μέτελλον οὐ δ οἱ πάνυ φιλοῦντες αὐτὸν ἔχαιρον .
ὁ γὰρ Μέτελλος , οἰκεῖος ὢν ἐκείνου τοῦ συνάρξαντος ἐν Ἰβηρίᾳ τῷ Πομπηΐῳ , στρατηγὸς εἰς Κρήτην ἐπέμφθη πρότερον ἢ τὸν Πομπήϊον αἱρεθῆναι 0 ·
δευτέρα γάρ τις ἦν αὕτη τῶν πειρατηρίων πηγὴ μετὰ τὴν ἐν Κιλικίᾳ ·
καὶ πολλοὺς ἐγκαταλαβὼν ὁ Μέτελλος ἐξῄρει καὶ διέφθειρεν .
οἱ δὲ περιόντες ἔτι καὶ πολιορκούμενοι πέμψαντες ἱκετηρίαν ἐπεκαλοῦντο τὸν Πομπήϊον εἰς τὴν νῆσον , ὡς τῆς ἐκείνου μέρος οὖσαν ἀρχῆς καὶ πανταχόθεν ἐμπίπτουσαν εἰς τὸ μέτρον τὸ ἀπὸ θαλάσσης , ὁ δὲ δεξάμενος ἔγραφε τῷ Μετέλλῳ κωλύων τὸν πόλεμον , ἔγραφε δὲ καὶ ταῖς πόλεσι μὴ προσέχειν Μετέλλῳ , καὶ στρατηγὸν ἔπεμψε τῶν ὑφ ἑαυτὸν ἀρχόντων ἕνα Λεύκιον Ὀκταούϊον , ὃς συνεισελθὼν εἰς τὰ τείχη τοῖς πολιορκουμένοις καὶ μαχόμενος μετ αὐτῶν , οὐ μόνον ἐπαχθῆ καὶ βαρύν , ἀλλὰ καὶ καταγέλαστον ἐποίει τὸν Πομπήϊον , ἀνθρώποις ἀνοσίοις καὶ ἀθέοις τ οὔνομα κιχράντα καὶ περιάπτοντα τὴν αὑτοῦ δόξαν ὥσπερ ἀλεξιφάρμακον ὑπὸ φθόνου καὶ φιλοτιμίας τῆς πρὸς τὸν Μέτελλον , οὐ δὲ γὰρ τὸν Ἀχιλλέα ποιεῖν ἀνδρὸς ἔργον , ἀλλὰ μειρακίου παντάπασιν ἐμπλήκτου καὶ σεσοβημένου πρὸς δόξαν , ἀνανεύοντα τοῖς ἄλλοις καὶ διακωλύοντα βάλλειν Ἕκτορα , μή τις κῦδος ἄροιτο βαλών , ὁ δὲ δεύτερος ἔλθοι ·
πομπήϊον δὲ καὶ σώζειν ὑπερμαχοῦντα τῶν κοινῶν πολεμίων ἐπὶ τῷ τὸν θρίαμβον ἀφελέσθαι στρατηγοῦ πολλὰ πεπονηκότος 0 .
οὐ μὴν ἐνέδωκεν ὁ Μέτελλος , ἀλλὰ τούς τε πειρατὰς ἐξελὼν ἐτιμωρήσατο , καὶ τὸν Ὀκταούϊον ἐν τῷ στρατοπέδῳ 0 ·
καθυβρίσας καὶ λοιδορήσας ἀφῆκεν .